Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 341/14/8806	Košice, 12.12.2014
EEČ : 2-65-294-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od mesiaca október 2012 do mesiaca marec 2014 vrátane si neplní svoju vyživovaciu povinnosť, ktorá mu vyplýva zo Zákona o rodine voči mal. Noelovi Novickému, pričom rozsudkom Okresného súdu XXXXX - okolie sp. zn. 12P/196/2011-58 zo dňa 09. 12. 2012, ktorý nadobudol právoplatnosť  dňa 02. 02. 2012, bola určená výška výživného sumou 120,- €, splatnou vždy do 15-tého dňa toho, ktorého mesiaca vopred k rukám matky XXXXX, čím takto dlhuje na výživnom sumu 1.160,- €

lebo zanikla trestnosť činu

Odôvodnenie:
Uznesením povereného príslušníka OO PZ Jasov  sp. zn. ČVS: ORP-430/JA-KS-2014 zo dňa 04. 07. 2014 bolo vznesené obvinenie XXXXX pre prečin zanedbania povinnej výživy podľa § 207 ods.  1/ Trestného zákona na tom skutkovom základe ako je to uvedené vo výrokovej časti tohto uznesenia.

	V priebehu konania bol vypočutý XXXXX, ktorý dňa 01. 12. 2014 pri výsluchu uviedol, že za kritické obdobie uhradil dlžné výživné.

	Túto skutočnosť potvrdila aj XXXXX dňa 02. 12. 2014 pri výsluchu na OO PZ Jasov.

Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor